《芍药呈韩文》
宋代·章甫

妖氛深蔽洛阳县，我生不识姚花面。
扬州风物旧曾游，佳种年深亦多变。
去冬淮上起边尘，不谓见花当此辰。
眼明忽忆往时事，世间尤物能移人。
公诗寄兴多高远，早悟色空香不染。
饱闻尝醉洛阳春，试比姚花定褒贬。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。